CELEX: C2007/211/69
Language: lv
Date: 2007-09-08 00:00:00
Title: Lieta T-219/07: Prasība, kas celta 2007. gada 25. jūnijā — DSV Road /Komisija

8.9.2007   
            
            
               LV
            
            
               Eiropas Savienības Oficiālais Vēstnesis
            
            
               C 211/36
            
         Prasība, kas celta 2007. gada 25. jūnijā — DSV Road/Komisija
   (Lieta T-219/07)
   (2007/C 211/69)
   Tiesvedības valoda — holandiešu
   Lietas dalībnieki
   
      Prasītājs: DSV ROAD N.V. (pārstāvji — A. Poelmans, advocaat, A. Calewaert, advocaat, R. de Wit, advocaat)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt Eiropas Kopienu Komisijas 2007. gada 24. aprīļa Lēmumu par Beļģijas Karalistes lūgumu, kas paziņots ar numuru REC 05/02, C(2007)1776, ar kuru atzīts, ka ievedmuitas nodeva EUR 168 004,65 apmērā, kas ir Beļģijas Karalistes 2002. gada 12. augusta lūguma priekšmets, ir jāatmaksā un to nedrīkst atlaist;
            
         
               —
            
            
               piespriest Komisijai atlīdzināt visus tiesāšanās izdevumus.
            
         Pamati un galvenie argumenti
   Prasītāja no Taizemes ieveda disketes, kurām preferenču sistēmas ietvaros bija piemērojams preferenču režīms tiktāl, ciktāl Taizemes iestādes importu bija iegrāmatojušas Regulas (EEK) Nr. 2454/93 (1) 80. pantā paredzētajā A veidlapas izcelsmes sertifikātā.
   Prasītāja ikreiz, iesniedzot muitas deklarāciju, pievienoja tai arī A veidlapas izcelsmes sertifikātu, pamatojoties uz ko Beļģijas iestādes nodrošināja tarifa preferenču režīmu.
   Daži Taizemes iestāžu izdotie sertifikāti tika atzīti par nederīgiem, un tādējādi ES ievestajām precēm nevarēja piemērot tarifa preferenču režīmu.
   Apstrīdētajā lēmumā Komisija ir konstatējusi, ka ir jāatmaksā tādējādi radies muitas parāds.
   Pirmkārt, prasītāja norāda, ka Komisijai bija jākonstatē, ka saskaņā ar Regulas (EEK) Nr. 2913/92 (2) 220. panta 2. punkta b) apakšpunktu nesamaksātas nodevas nav jāatmaksā. A veidlapas izcelsmes sertifikāta izdošana ir saistāma ar Taizemes iestāžu kļūdu un nav pierādīts, ka eksportētāji nav pareizi atainojuši faktus. Tas ir kļūdaini, jo Taizemes iestādes zināja jeb tām bija jāzina, ka precēm netiks piemērots tarifu preferenču režīms.
   Otrkārt, Komisijai saskaņā ar Regulas Nr. 2913/92 239. pantu nodevas īpašu apstākļu dēļ bija jāatlaiž.
   
      (1)  Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (OV L 253, 1. lpp.).
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 1. lpp.).